
LĪGUMS Nr. B3-2020/177
par ārstniecības procesam nepieciešamo veidlapu izgatavošanu un piegādi
Rīgā







 

DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Aleksejs Višņakovs, un

SIA „Medmiks”, reģistrācijas Nr. 40003430212, juridiskā adrese Kaņiera iela 6D, Rīga, LV-1063 (turpmāk – Piegādātājs), kuru saskaņā ar statūtiem pārstāv valdes loceklis Māris Pūķis,

abi kopā turpmāk saukti „Puses”, katrs atsevišķi „Puse”,

pamatojoties uz Pasūtītāja rīkotā atklātā konkursa „Ārstniecības procesam nepieciešamo veidlapu izgatavošana un piegāde”, ID Nr. RAKUS 2020/25K (turpmāk - Konkurss) rezultātiem, noslēdz šādu piegādes līgumu (turpmāk tekstā - Līgums):
1. Līguma priekšmets

1.1. Līguma priekšmets ir Pasūtītāja darbības nodrošināšanai nepieciešamo veidlapu un žurnālu (turpmāk - Preces) izgatavošana un piegāde Pasūtītājam saskaņā ar Pasūtītāja tehnisko specifikāciju.

1.2. Līgums tiek noslēgts, pamatojoties uz Pasūtītāja organizētā Konkursa rezultātiem.

1.3.  
Preču specifikācija atbilst Konkursa dokumentācijā noteiktajai, un ir noteikta Līguma pielikumā Nr.1 „Tehniskā specifikācija – finanšu piedāvājums”.

1.4. Līguma pielikumā Nr. 1 norādītais Preču apjoms ir prognozējamais Pasūtītājam nepieciešamais Preču daudzums 3 (trīs) gadiem, un Pasūtītājam nav pienākums iepirkt visu norādīto Preču daudzumu, un Piegādātājs nav tiesīgs par to celt iebildumus.

2. Līguma summa un norēķinu kārtība

2.1. Preču cenas atbilst Piegādātāja piedāvātajām Konkursā ir noteiktas Līguma pielikumā Nr.1 „Tehniskā specifikācija – finanšu piedāvājums”.

2.2. Līguma summa noteikta līdz EUR 75 591,73 (septiņdesmit pieci tūkstoši pieci simti deviņdesmit viens euro un 73 centi) bez pievienotās vērtības nodokļa (turpmāk - PVN).
2.3. PVN nav iepirkuma priekšmeta daļa, un tas tiek piemērots un maksāts atbilstoši normatīvajos aktos noteiktajam.

2.4. Pasūtītājs samaksu par izgatavotajām un piegādātajām Precēm veic bankas pārskaitījumu veidā 30 (trīsdesmit) dienu laikā pēc kārtējās Preču partijas piegādes un rēķina saņemšanas.

3. Līguma darbība laikā

3.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai un pienācīgai izpildei. 

3.2. Preču piegādes laiks - 36 (trīsdesmit seši) mēneši no Līguma noslēgšanas.

3.3. Ja Līgumā paredzētajā 36 (trīsdesmit sešu) mēnešu laikā nav izlietota visa Līguma summa, Preču piegādes laiks automātiski pagarinās līdz Līguma summas pilnam izlietojumam.

3.4. Līgumu pirms termiņa var izbeigt Pusēm par to savstarpēji rakstveidā vienojoties.

3.5. Līgumu var papildināt un grozīt (izņemot līgumcenas) Pusēm savstarpēji rakstiski vienojoties. Jebkuras Līguma izmaiņas vai papildinājumi tiek sagatavoti kā Līguma pielikumi, un pēc to abpusējas parakstīšanas tiek pievienoti Līgumam, un kļūst par tā neatņemamām sastāvdaļām. 

3.6. Piegādātājam ir tiesības vienpusēji izbeigt Līgumu par to rakstveidā brīdinot Pasūtītāju vismaz 30 (trīsdesmit) dienas iepriekš, ja Pasūtītājs ir kavējis šajā Līgumā noteikto apmaksas termiņu vairāk kā par 30 (trīsdesmit) dienām. 

3.7. Pasūtītājam ir tiesības vienpusēji priekšlaicīgi izbeigt Līgumu nosūtot Piegādātājam rakstisku paziņojumu, ja:

3.7.1. Piegādātājs 2 (divas) vai vairāk reizes nokavē Preču piegādi ilgāk par 3 (trīs) darba dienām; 

3.7.2. Piegādātājs vairākkārtīgi izgatavo un piegādā šī Līguma noteikumiem neatbilstošas Preces, par ko sastādīti attiecīgi akti; 
3.7.3. Piegādātājs ir atteicies piegādāt Preci vai nav varējis nodrošināt tās piegādi par Līguma pielikumā Nr.1 noteiktajām cenām, neatkarīgi no tā iemesliem;
3.7.4. Piegādātājs nepilda citus Līguma noteikumus;
3.7.5. ir pieņemts lēmums uzsākt Piegādātāja maksātnespējas procedūru vai likvidāciju, izbeigt vai apturēt tā darbību;
3.7.6. Pasūtītājam vairs nav nepieciešama turpmāka Preču piegāde.
4. Pasūtījuma veikšana

4.1. Pasūtījumu veic Līguma 4.5. punktā noteiktās Pasūtītāja kontaktpersonas, rakstiski uz šajā Līgumā norādīto faksu vai e-pasta adresi informējot Piegādātāju par nepieciešamo Preču sortimentu un daudzumu.

4.2. Piegādātājs ne vēlāk kā 2 (divu) darba dienu laikā no pasūtījuma pieprasījuma saņemšanas brīža apstiprina pasūtījuma pieņemšanu, nosūtot Pasūtītāja pilnvarotai personai apstiprinājumu, kas šī Līguma ietvaros tiek uzskatīts par saskaņojumu saistību izpildei.

4.3. Piegādātājs izpilda pasūtījumu, ievērojot Līguma 5.4. punktā noteiktos termiņus.

4.4. Pušu kontaktpersonas Līguma saistību izpildei:
4.4.1. no Pasūtītāja puses: Gaļina Ivanova - Statistikas daļas vadītāja, tālr. +371 6730 3103, e-pasts: galina.ivanova@aslimnica.lv;

4.4.2. no Piegādātāja puses: Liena Siksna, tipogrāfijas vadītāja , tālr. +371 67032581, e- pasts: medmiks@inbox.lv. 

4.5. Pasūtītāja kontaktpersonas ar tiesībām pasūtīt Preces un parakstīt preču pavadzīmes – rēķinus Līguma slēgšanas laikā:
4.5.1. stacionārs „Gaiļezers” Kristiāna Indzere, tālr. +371 67303174, e-pasts kristiana.indzere@aslimnica.lv;

4.5.2. stacionārs “Latvijas Onkoloģijas centrs”- Tatjana Kanarska, tālr. +371 67014561, e-pasts tatjana.kanarska@aslimnica.lv;      

4.5.3. stacionārs “Biķernieki” - Erna Poterjašina, tālr. +371 67038198, e-pasts erna.poterjasina@aslimnica.lv;

4.5.4. stacionārs “Latvijas Infektoloģijas centrs”- Ludmila Šļahtina, tālr. +371 67014722, e-pasts ludmila.slahtina@aslimnica.lv;

4.5.5. stacionārs “Tuberkulozes un plaušu slimību centrs” - Sarma Guna Vāle, tālr. +371 67048216,  e-pasts sarma.vale@aslimnica.lv.

4.6. Kontaktpersonu maiņas gadījumā Puses rakstiski 5 (piecu) darba dienu laikā paziņo otrai Pusei par kontaktpersonu maiņu.

5. Piegādes kārtība

5.1. Preces Piegādātājs piegādā atsevišķās partijās, par kuru apjomu un piegādes termiņu Pasūtītājs un Piegādātājs vienojas, izdarot kārtējo pasūtījumu.

5.2. Plānotais Preču partiju apjoms ir no 1 (viens) līdz 3 (trīs) mēnešiem nepieciešamais veidlapu daudzums, t.i., 8- 25 % no plānotā viena gada apjoma.

5.3. Preču piegādes vietas:

· stacionārs “Biķernieki”, Lielvārdes ielā 68, Rīgā;

· stacionārs „Latvijas Onkoloģijas centrs”, Hipokrāta iela 4, Rīgā;

· stacionārs „Gaiļezers”, Hipokrāta ielā 2, Rīgā;

· stacionārs „Latvijas Infektoloģijas centrs”, Linezera iela 3, Rīgā;

· stacionārs „Tuberkulozes un plaušu slimību centrs”, Upeslejas, Stopiņu novads.

5.4. Izpildei pieņemtais pasūtījums tiek izpildīts 15 (piecpadsmit) dienu laikā no pasūtījuma saskaņošanas dienas.

5.5. Ja no Pasūtītāja neatkarīgu iemeslu dēļ neatliekami nepieciešams steidzami piegādāt kādu veidlapu partiju, Piegādātājs izpilda pasūtījumu 7 (septiņu) dienu laikā. Puses katrā atsevišķā gadījumā var vienoties arī par citu piegādes laiku.

5.6. Pasūtījumu Piegādātājs veic izmantojot savu transportu. 

5.7. Saņemot pasūtījumu, Pasūtītāja pilnvarotā persona pārbauda piegādāto Preču atbilstību pasūtījumam un preču pavadzīmei – rēķinam, kā arī izdara atzīmi uz rēķina par Preču pieņemšanu.

5.8. Preču nosaukums, daudzums un cena ir norādīta preču pavadzīmē - rēķinā, un tai ir jābūt atbilstošai Piegādātāja Konkursam iesniegtajam piedāvājumam.

5.9. Ja Pasūtītājam nepieciešamas jaunas formas veidlapas, kuras nav ietvertas Konkursa Nolikuma pielikumā, cenas tām tiek noteiktas tādas pašas kā analogiem no paraugiem.

5.10. Redakcionāli izmainītās veidlapas tiek izgatavotas un piegādātas Pušu saskaņotos termiņos, kam ir jābūt saprātīgam.

6. Pretenziju pieteikšanas kārtība

6.1. Pretenzijas par Preču kvalitāti vai citu neatbilstību Preču saņēmējs fiksē defekta aktā, ko paraksta Pasūtītāja pilnvarotā persona un Piegādātāja pārstāvis. Defekta aktu pievieno preču pavadzīmei – rēķinam. Uz preču pavadzīmes – rēķina tiek izdarīta atzīme par defekta akta sastādīšanu.

6.2. Trūkumi, kas atklājušies pēc Preču pieņemšanas, arī ir noformējami defekta akta veidā, ko paraksta Pasūtītāja pārstāvis.

6.3. Ziņas par pretenzijām, kas ir atklājušās pēc Preču pieņemšanas, Pasūtītājs nosūta Piegādātājam.

6.4. Piegādātājs ne vēlāk kā 2 (divu) darba dienu laikā pārbauda saņemto informāciju par pretenzijām, un ja pretenzijas ir pamatotas, 5 (piecu) dienu laikā apmaina Preces pret atbilstošām uz sava rēķina.
7. Pušu saistības

7.1. Piegādātājs apņemas:
7.1.1. veikt savlaicīgu Preču izgatavošanu un piegādi saskaņā ar šī Līguma noteikumiem un informēt Pasūtītāju, ja nav iespējama savlaicīga pasūtīto Preču piegāde;
7.1.2. savlaicīgi informēt Pasūtītāju, ja Piegādātājs vairs nespēj izgatavot un piegādāt Preces, vai izgatavot tās un piegādāt par Līguma pielikumā Nr.1 norādītajām cenām;
7.1.3. izgatavot un piegādāt Preces pienācīgā kvalitātē un noteiktajos termiņos. Bojātās un neatbilstošās Preces Piegādātājs apmaina uz sava rēķina;
7.1.4. visā Līguma darbības laikā izgatavot un piegādāt Preces par cenām, kas iesniegtas Konkursam un kas ir norādīts šī Līguma pielikumā Nr. 1. 

7.2. Pasūtītājs apņemas:
savlaicīgi veikt samaksu par kvalitatīvi izgatavotajām un Līgumā noteiktajos termiņos piegādātajām Precēm saskaņā ar attiecīgajām preču pavadzīmēm – rēķiniem.

8. Kvalitāte, garantijas un risks

8.1. Izgatavotajām un piegādātajām Precēm ir jāatbilst šī Līguma noteikumiem, īpaši ievērojot Konkursa veidlapu paraugus.

8.2. Līdz Preču nodošanas brīdim, ko apliecina preču pavadzīme – rēķins, viss risks par preču bojāeju vai zudumu ir Piegādātājam.

8.3. Piegādātājs ir atbildīgs par Preču trūkumiem, kas atklājušies pēc preču pieņemšanas, un kas radušies no Pasūtītāja neatkarīgu iemeslu dēļ vai pie kā Pasūtītājs nav vainojams.

8.4. Līgums ir saistošs kā Pasūtītājam, tā Piegādātājam, kā arī visām trešajām personām, kas likumīgi pārņem viņu tiesības un pienākumus.

9. Nepārvarama vara

9.1. Puses tiek atbrīvotas no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas (Force Majeure) apstākļu iestāšanās rezultātā pēc Līguma parakstīšanas dienas kā posts vai nelaime, kuru Pusēm nebija iespējams ne paredzēt, noslēdzot šo Līgumu, ne izvairīties vai novērst to rezultātus ar saprātīgiem līdzekļiem. Šāds Force Majeure ietver sevī apstākļus, kuri izriet ārpus Pušu kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, kā arī karš un kara darbība, streiki, jauni valsts un pašvaldību normatīvie akti un citi apstākļi, kurus Puses nevarēja paredzēt vai saprātīgi novērst).

9.2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde, kā arī vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

9.3. Pusei, kas nokļuvusi Force Majeure apstākļos, bez kavēšanās, bet ne vēlāk kā trīs darba dienu laikā pēc Force Majeure iestāšanās rakstiski jāinformē par to otra Puse. Ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu. Ar rakstisko vienošanos Puses apliecinās, vai šādi Force Majeure apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos šim Līgumam. Līgumsaistību turpināšanas gadījumā Puses apņemas līgumsaistību izpildes termiņu pagarināt proporcionāli tam laika posmam, kas būs vienāds ar iepriekš minēto apstākļu izraisīto kavēšanos. Puse, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.

9.4. Ja minēto apstākļu dēļ Līgums nedarbojas ilgāk par vienu kalendāro mēnesi, tad katrai Pusei ir tiesības atteikties no tālākas Līguma saistību izpildes. Šajā gadījumā neviena Puse nevar prasīt zaudējumu, kas radušies Līguma izbeigšanas rezultātā, atlīdzību otrai Pusei.
10. Atbildība un sankcijas

10.1. Par katru nokavēto Preču izgatavošanas un piegādes dienu, ja kavējums radies Piegādātāja vainas dēļ, Pasūtītājam ir tiesības pieprasīt no Piegādātāja līgumsodu 0,05% (nulle, komats, nulle, pieci procenti) apmērā dienā no nepiegādāto Preču vērtības.

10.2. Par katru nokavēto samaksas dienu, ja kavējums radies Pasūtītāja vainas dēļ, Piegādātājam ir tiesības prasīt līgumsodu 0,05% (nulle, komats, nulle, pieci procenti) apmērā dienā no nesamaksātā rēķina summas.

10.3. Ja Piegādātājs nespēj/atsakās piegādāt Līguma noteikumiem atbilstošas Preces vai atsakās piegādāt Preces par pielikumā Nr.1 noteiktām vai zemākām cenām, Pasūtītājam ir tiesības saņemt no Piegādātāja līgumsodu EUR 50,00 (piecdesmit euro un 00 centi) par katru nepiegādāto Preču apakšpozīciju. Pasūtītājs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.

10.4. Ja Piegādātājs kavē Preču piegādi, piegādā Līguma nosacījumiem neatbilstošas preces, atsakās piegādāt Preces u.c. gadījumos pamatojoties uz Līguma 3.7. punktu (izņemot 3.7.5. un 3.7.6.punktu), Pasūtītājam ir tiesības saņemt no Piegādātāja līgumsodu 10% (desmit procentu) apmērā no pasūtīto, bet kavēto, neatbilstošo, nepiegādāto u.c. Preču kopsummas. Pasūtītājs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.
10.5. Ja Piegādātājs atsakās piegādāt kādu Preču pozīciju/apakšpozīciju vai atsakās piegādāt Preci par Konkursā piedāvāto cenu, kā rezultātā Līgums tiek lauzts Piegādātāja vainas dēļ, tas sedz visus zaudējumus, kas no tā rodas Pasūtītājam un maksā Pasūtītājam līgumsodu 10% (desmit procentus) no līgumcenas.

10.6. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tā darbinieku tīšas darbības vai bezdarbības, kā arī rupjas neuzmanības vai nolaidības rezultātā. Par nodarītajiem zaudējumiem cietušā Puse sastāda attiecīgu aktu, kurā tiek konstatēts radušos zaudējumu apmērs un vienu šī akta oriģinālu kopā ar pretenziju iesniedz otrai Pusei. Uz iesniegto pretenziju Pusei ir pienākums sniegt atbildi ne vēlāk kā 5 (piecu) darba dienu laikā no tās saņemšanas brīža, apstiprinot nodarīto zaudējumu atlīdzību vai noraidot pretenziju, attiecīgi motivējot pieņemto lēmumu.

10.7. Puses apņemas godprātīgi pildīt savas ar šo Līgumu noteiktās saistības un nevirzīt savu darbību uz to, lai kādai no Pusēm tiktu nodarīti jebkāda veida zaudējumi.
10.8. Līgumsoda samaksa neatbrīvo Puses no pārējo Līguma saistību izpildes, izņemot gadījumus, kad tā ir saistīta ar Līguma izbeigšanu.
11. Citi noteikumi

11.1. Visi šī Līguma grozījumi un citas vienošanās, kas saistītas ar Līgumu vai tā izpildīšanu, tiek sastādītas tikai rakstveidā un pēc abpusējas parakstīšanas tiek pievienotas Līgumam un kļūst par tā neatņemamu sastāvdaļu.

11.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.

11.3. Pušu domstarpības, kas saistītas ar Līguma izpildi, tiek risinātas sarunu ceļā. Gadījumā, ja Puses nevar vienoties sarunu ceļā, tad strīdu nodod izskatīšanai Latvijas Republikas tiesā Latvijas Republikas normatīvajos aktos paredzētajā kārtībā.
11.4. Juridiskās adreses vai bankas rekvizītu maiņas gadījumā Pušu pienākums ir 7 (septiņu) dienu laikā paziņot par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajiem Pušu pārstāvjiem un to rekvizītiem.

11.5. Pušu reorganizācija vai to amatpersonu maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un saistību pārņēmējam.

11.6. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otrās Puses rakstiskas piekrišanas.

11.7. Līgums sastādīts uz 6 (sešām) lapām divos eksemplāros ar pielikumu Nr.1“Tehniskā specifikācija – finanšu piedāvājums” uz 11 (vienpadsmit) lapām, no kuriem viens glabājas pie Piegādātāja, otrs pie Pasūtītāja. Abiem eksemplāriem ir vienāds juridisks spēks.

12. Pušu rekvizīti un pārstāvju paraksti

	12.1. PASŪTĪTĀJS:

SIA „Rīgas Austrumu klīniskā universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods HABALV22

Konta Nr. LV24HABA0001407045805

Tālr. +371 67042400, fakss +371 67042786, e- pasts: aslimnica@aslimnica.lv
____________________________

I. Paeglītis

_____________________________

K. Plūme
_____________________________

A. Višņakovs
	12.2. PIEGĀDĀTĀJS:
SIA “MEDMIKS”

